钦定古今图书集成/明伦汇编/氏族典/第114卷 > 《廖用贤尚友录》 > 来斯行
## 钦定古今图书集成/明伦汇编/氏族典/第114卷 > 《廖用贤尚友录》 > 来斯行

按《浙江通志》：“斯行，字道之，萧山人。万历丁未进士，授
刑部主事，出为天津备兵道。莲妖构乱，身率将卒次
广川，使子燕禧先驱破之。随克邹、滕，擒贼首徐鸿儒，
俘阙下。晋贵州按察司。黔中水西蛮出掠，省会告急，
斯行察营弁中有习于阿秧者，入其巢五日，函首而
还。由是诸苗不敢犯。卒福建右布政使。”